|  |
| --- |
| **REPUBLIKA HRVATSKA**  **KRAPINSKO - ZAGORSKA ŽUPANIJA**  O P Ć I N A N O V I G O L U B O V E C  Općinski načelnik  Novi Golubovec 35, 49 255 Novi Golubovec  tel/fax: 049/412-648  OIB:61688552243  e-mail: opcina-novi-golubovec@kr.t-com.hr |
|  |

KLASA: **024-02/23-01/05**

URBROJ: **2140-24-01-23-1**

**Novi Golubovec, 06. listopad 2023.**

Na temeljem članka 46. Statuta Općine Novi Golubovec (Službeni Glasnik Krapinsko-zagorske županije br. 20/21), općinski načelnik Općine Novi Golubovec, donosi

**O D L U K U**

**o sufinanciranju troškova smještaja i prehrane učenika**

**srednjih škola u učeničke domove za šk. god. 2023./2024.**

**Članak 1.**

Ovom se Odlukom utvrđuju uvjeti i kriteriji za sufinanciranje troškova smještaja i prehrane u učeničke domove učenika srednjih škola s prebivalištem na području općine Novi Golubovec za školsku godinu 2023./2024.

Sufinanciranje troškova iz prethodnog stavka ovog članka vršit će se od 04. rujna 2023. do 21. lipnja 2024. godine.

**Članak 2**.

Pravo na sufinanciranje troškova smještaja u učeničke domove imaju redoviti učenici bez obzira na socijalni status, pod uvjetima koji moraju biti ispunjeni kumulativno i to:

* da učenik ima prebivalište na području Općine Novi Golubovec i
* da barem jedan od roditelja odnosno skrbnika ima prebivalište na području Općine Novi Golubovec najmanje šest mjeseci prije podnošenja zahtjeva.
* da nema dugovanja prema Općini Novi Golubovec.

**Članak 3.**

Zahtjev za ostvarivanje prava na sufinanciranje troškova učeničkih domova podnosi se Jedinstvenom upravnom odjelu Općine Novi Golubovec, uz koji se prilaže slijedeća dokumentacija:

* potvrda upisu u srednju školu,
* Izjavu da učenik ne ostvaruje drugu subvenciju,
* preslika ugovora o smještaju u učenički dom,
* preslika osobne iskaznice podnositelja zahtjeva,
* potvrdu o podmirenim dugovanjima prema Općini Novi Golubovec – izdaje Jedinstveni upravni odjel

Ukoliko učenik prekine školovanje ili smještaj u učenički dom, roditelji učenika su dužni o istom obavijestiti Općinu Novi Golubovec u roku 8 dana odnastale promjene.

**Članak 4.**

Zahtjev za ostvarivanje prava na sufinanciranje troškova učeničkih domova podnose roditelji učenika.

**Članak 5.**

Učenici koji su ostvarili pravo na sufinanciranje troškova smještaja u učeničke domove po bilo kojoj drugoj osnovi, ne mogu to pravo ostvariti putem Općine Novi Golubovec.

**Članak 6.**

Općina Novi Golubovec sudjeluje u podmirenju troškova smještaja i prehrane učenika srednjih škola u učeničke domove u iznosu **od 50%** **od mjesečne ekonomske cijene smještaja učenika.**

Sredstva za sufinanciranje troškova učeničkog doma osiguravaju se u Proračunu Općine Novi Golubovec.

**Članak 7.**

Ova Odluka stupa na snagu prvog dana od dana donošenja, a objavit će se na oglasnoj ploči i web stranici.

**OPĆINSKI NAČELNIK**

**Boris Tušek**